o
YLTÄKYLLÄINEN ELÄMÄ
Olen ongelmasi, mutta nimeni on Ratkaisu 1/3
SUURI NIMI
Nimesi kestää iäti
Suuruutesi säilyy muistoissa
Nimesi pysyy aina
Valosi on ikuinen
Armosi on ihmeellinen
Rakkautesi vallitsee aina
Niin kauan kun elän
Minä laulan, miten pelastit elämäni
Miten suuri on nimi Jeesuksen
Miten suuri on nimi
Nimesi kestää iäti
Suuruutesi säilyy muistoissa
Nimesi pysyy aina
Niin kauan kun elän
Minä laulan, miten pelastit elämäni
Miten suuri on nimi Jeesuksen
Miten suuri on nimi
Loputon rakkaus, ihmeellinen armo
Suloinen ääni, suuri nimi Jeesuksen
Jeesuksen
Loputon rakkaus, ihmeellinen armo
Suloinen ääni, suuri nimi Jeesuksen
Jeesuksen
Loputon rakkaus, ihmeellinen armo
Suloinen ääni, suuri nimi Jeesuksen
Jeesuksen
Loputon rakkaus, ihmeellinen armo
Suloinen ääni, suuri nimi Jeesuksen
Jeesuksen
Jeesus
Oi, Jeesus
Suuri nimi Jeesuksen
Oi, Jeesus
Suuri nimi Jeesuksen
Oi, Jeesus
Olen jokapäiväisen elämäsi todellisuutta.
Minulla on monia nimiä, kasvoja ja muotoja.
Olen erikokoinen ja -värinen.
Minua syytetään epäonnistumisista.
En ole puolueellinen, kun valitsen ihmisiä.
Minussa on näkymättömiä suuruuden siemeniä -
ja mittaamattoman suuria turhautumisen kenttiä.
Minun myötäni muutut joko paremmaksi tai pahemmaksi.
Niissä, jotka vihaavat minua eniten, on minua eniten.
En katoa koskaan, mutta voin osoittaa kaikille paremman tien.
Ilman minua ei ole menestymismahdollisuuksia.
Olen saavutusten ja edistyksen takana ajava voima.
Mitä paremmin osaat käsitellä minua, sitä paremmaksi tulet.
Jokainen kohtaa minut ennen pitkää.
Muistutan sinua olemassaolostani joka päivä.
Autan sinua ajattelemaan isommin, olemaan parempi -
ja ylittämään mahdollisuuksien rajat.
Ennen kuin tapaat minut, kaikki on hyvin.
Minusta tietämättömät eivät tunne voimaani, joka saa kasvamaan.
Odotan joka päivä, että voisin toimia hyväksesi -
tai pahimmassa tapauksessa sinua vastaan.
Minä olen ongelmasi.
Sukunimeni on Ratkaisu.
Kun Jumala haluaa antaa lahjan, -
ja Hän haluaa antaa meille monia asioita, -
Hän käärii lahjan pakettiin, jonka nimi on ongelma.
Mitä suurempi paketti, sitä suurempi lahja.
Vuosia sitten pidin saarnan, -
jonka otsikko oli Lupaus, ongelma, huolenpito.
Ne kuvaavat tapahtumasarjaa, jonka kautta Jumala kasvattaa meitä.
Jumala lupasi israelilaisille Kanaaninmaan.
He vaelsivat ongelmaan, jonka nimi oli faraon vastustus.
Sitten he kokivat vastustusta erämaassa.
Lopulta he saivat omakseen luvatun maan huolenpidon.
Jumala lähettää lupauksen, sitten ongelman.
Jos hoitelemme ongelman, pääsemme huolenpidon maahan.
En tiedä, miksi elämän on tarkoitus mennä niin.
Seurakunnan on syytä ymmärtää ja tulkita sitä paremmin -
kuin maailmassa olevien turhautuneiden ihmisten.
Jumala on luonut keskivaiheen, ongelman.
Ei voi saada isoa lupausta ja pientä ongelmaa.
Älä pyydä Jumalalta mitään isoa, -
ellet halua ottaa vastaan ongelmaa.
Ei voi saada miljoonan euron lupausta ja 50 sentin ongelmaa.
M. Scott Peck kirjoitti kirjan The Road Less Travelled.
Hän kirjoitti: "Elämän tarkoitus löytyy ongelman ratkaisusta."
"Ongelma tuo joko menestyksen tai epäonnistumisen."
"Ongelma nostaa esiin rohkeutta ja viisautta."
"Ongelmiemme ansiosta kasvamme henkisesti ja hengellisesti."
"Kasvamme ongelmia kohdatessamme ja ratkaistessamme."
"Siihen liittyy pelkoa ja kipua."
"Kaikilla on taipumusta viivytellä ja kuvitella, ettei ongelmaa ole."
"Yritämme peittää kipua, jotta unohtaisimme sen syyn."
"Ongelmien kohtaamisen välttely ja emotionaalinen tuska" -
"ovat henkisen pahoinvoinnin perussyitä."
Siksi Jumala on luonut meistä ongelmanratkaisijoita.
Olet kävelevä ongelmanratkaisukone.
Se on jokaisen ihmisen DNA:ssa.
Jumala on luonut jokaisesta ihmisestä ongelmanratkaisijan.
Ihmisistä ja seurakunnasta suuri osa ei ymmärrä tätä.
Minua on aina kiehtonut se, -
miten vähän Jumala puhuu ihmiselle ongelmasta.
Jeesus antoi hyvin vähän huomiota ongelmalle, -
mutta Hän antoi paljon huomiota ongelman ratkaisemiselle.
Me puolestamme tapaamme pohdiskella ja valittaa ongelmiamme
Jumala ei tehnyt niin historiassa eikä Kirjoituksissa.
1. Moos. 1:ssä kerrotaan siitä, -
miten Jumala loi kaiken ja pani kaiken liikkeelle.
Hän esti sillä ainaiset ongelmat, jotka vaivasivat maapalloa.
1. Moos. 1:ssä Jumala pani pisteen jatkuvalle rappeutumiselle.
Kaikki oli silloin kaaosta ja tyhjää.
Se oli valtaisa ongelma.
Jumala alkoi puhua ratkaisuja ongelmiin.
Hän antoi lisääntymisen, viisauden ja ongelmanratkaisun lahjan, -
etteivät jatkuvat ongelmat ja rappeutuminen olisi vallitseva tila
Jumala sanoi: "Tulkoon valkeus."
Hän esti sen, ettei jatkuva pimeys vallitsisi maapallolla.
Muuten pimeys ja ongelma olisi jatkunut maailmassa.
Hän sanoi ensimmäisenä: "Tulkoon valkeus."
Luomiskertomus on minusta kiehtova.
Jumala sanoi maailmankaikkeuden kaaokselle, tyhjyydelle -
ja pimeydelle: "Tulkoon valkeus."
Auringon Hän loi vasta neljäntenä päivänä.
Mikä tuo valo oli? Se ei ollut auringonvaloa.
Aurinkoa ei vielä ollut.
Hepreassa sana "valkeus" merkitsee järjestystä.
Jumala oli kuin tuomari, joka määräsi saliin järjestyksen.
Tulkoon järjestys.
Pannaan piste kaaokselle, sotkulle, kapinalle ja epäjärjestykselle.
Hän sanoi: "Tulkoon valkeus, järjestys."
Järjestyksestä tuli Jumalan jatkuva sitoutuminen -
kaoottisen tilan estämiseen.
Hän loi ilmapiirin.
Hän loi sanallaan jotakin, -
mikä estää jatkuvan rappion ja tyhjyyden, -
joka vallitsisi, ellei Hän olisi sanallaan luonut asioita.
Hän loi rakennetta ja järjestystä ja esti kaaoksen jatkumisen.
Hän käynnisti liikkeen ja lopetti pysähtyneisyyden tilan.
Hän loi suhteet ja esti yksinäisyyden jatkumisen.
Hän loi levon ja pysäytti jatkuvan stressin.
Hän antoi kyvyn saada jälkeläisiä ja lopetti hedelmättömyyden.
Hän loi vuodenajat tuomaan vaihtelua.
Tämä kertoo, millainen Jumala on.
Jumala ei sitten enää selitellyt, miksi asiat ovat niin kuin ne ovat.
Me tapaamme selitellä asioiden laitaa.
Jumala ei kuvaillut pimeyttä eikä tyhjyyttä -
eikä selitellyt, miksi tilanne oli sellainen.
Jumala käski valkeuden tulla ja loi 6 päivän ajan ratkaisuja, -
joilla estetään ongelmien jatkuminen.
Jumalasta tuli ratkaisukeskeinen.
Se on luomistyössä meille annettu tehtävä.
Se ei ole korjaava ristintyönjälkeinen tehtävä.
Se ei ole tehtävä, jota kristinusko vaatii.
Se on luomistyössä saatu tehtävä ja järjestys, -
joka on annettu kaikille, ei vain seurakunnalle.
Usein käy valitettavasti niin, että olemme ongelma, emme ratkaisu.
Jokaisen ihmisen tehtävä on omaksua ajatus siitä, -
että Luojamme haluaa ratkaista ongelmia -
ja estää ongelmien muuttumisen vallitsevaksi tilaksi.
Kun Jeesus paransi, Hän ei ottanut pois vain sairautta.
Hän antoi ihmisille tulevaisuuden.
Unohdamme sen, kun luemme Kirjoituksia.
Emme useinkaan kuule parantuneesta sen jälkeen.
Parantaminen tai vapauttaminen ei ole vain ongelman ratkaisemista.
Niiden myötä ihminen saa ratkaisukeskeisen tulevaisuuden.
Jeesus ei pyrkinyt vain parantamaan spitaalisia.
Se olisi samanlaista kuin jos joku vapautuisi vankilasta -
ja viettäisi loppuelämänsä leirissä vankilan ulkopuolella.
Hän on vapaa, mutta vain kolme askelta.
Hän on edelleen sidoksissa vankilaan.
Monet kristityt ja ihmiset yleensä -
elävät muutaman askeleen päässä ongelmasta.
Kun Jumala korjaa ongelman, Hän haluaa, -
että elämme ratkaisussa, etuudessa ja hyvyydessä.
Sen on määrä kääntää ongelmallinen tila paremmaksi.
Kun Jeesus paransi spitaalisen, Hän tahtoi, -
että tämä palaa kotiinsa vaimonsa ja lastensa luo -
unelmoimaan, hankkimaan elannon, auttamaan yhteisöään, -
vaikuttamaan ja ratkaisemaan ongelmia.
Sairaus hallitsi ennen spitaalisen elämää.
Jeesus ei herättänyt kuolleita sen takia, -
että Hän voisi paukutella henkseleitään TV-ohjelmassa -
ja esitellä heitä konferensseissa ja panna heidät todistamaan.
Hän ei tehnyt sitä ihmisten suosion takia.
Hän halusi lähettää heidät takaisin elämään, -
jonka kuolema oli heiltä ryöstänyt.
Kun Jeesus ajoi pahat henget ulos Leegiosta, -
Leegio tahtoi jäädä Jeesuksen seuraan, -
mutta Jeesus käski hänen mennä jatkamaan elämäänsä.
Jeesus ei jäänyt analysoimaan tilannetta.
Hän ei jäänyt pohtimaan, miksi Leegiosta oli tullut sellainen.
Jeesus käski hänen mennä kertomaan ihmisille, -
mitä Jumala oli tehnyt.
Leegiosta ei kuulla sen jälkeen mitään.
Raamatussa ei kerrota hänestä enää, mutta meidän pitää kuvitella, -
että tapaisimme kahdeksankymppisen Leegion -
lastenlapset sylissään.
Siihen Jeesus pyrki.
Hän ei jättänyt asiaa siihen, että Leegio vapautui.
"Olet nyt terve. Tehdään sinusta laulu ja todistus."
"Otetaan valokuva. Julistetaan tätä seuraavat 20 vuotta."
Leegio jatkoi elämäänsä, hankki työpaikan ja elannon.
Hän sai kodin, perheen ja lapsia. Hän kävi Disneylandissa.
Hän hankki moottoripyörän.
Jeesus lähetti Leegion jatkamaan elämäänsä.
Jeesus ei jättänyt häntä hautoihin, -
jossa hän eläisi köyhyydessä ja jossa kukaan ei puhuisi hänelle.
Hän eläisi yksinäisyydessä. Kukaan ei haluaisi häntä aviomiehekseen.
Hän ei saisi lapsia, lastenlapsia ja normaalia elämää.
Kun Jeesus kohtasi hänet, Hän ajatteli ratkaisukeskeisesti.
Jeesus astui veneestä rannalle Gesaran alueella, -
jota Leegio oli pitänyt kauhun vallassa.
Leegio tuli heitä vastaan huutaen ja näyttäen villieläimeltä.
Hän vuoti verta haavoista, jotka hän oli itse aiheuttanut.
Hän oli kahleissa, jotka hän oli katkaissut demonisella voimalla.
Se oli varmasti kauhistuttava näky.
Jeesus alkoi kulkea häntä kohti.
Opetuslapset varmasti ottivat askeleita taaksepäin.
"Tämä ongelma on meidän kykyjemme ulottumattomissa."
"Emme ole ennen kohdanneet tällaista."
Yhteiskunta yritti kahlita ongelmaa ja saada sitä haltuunsa.
Jeesus tahtoi vapauttaa ratkaisun Leegion sisällä.
Hän teki Leegiosta ratkaisujen tuojan ihmisille, -
jotka eivät välttämättä tienneet hänen taustastaan.
Jeesus halusi, että Leegio menee eteenpäin elämässään.
Kuvittele prostituoitua, joka pesi Jeesuksen jalat, -
kuivasi ne hiuksillaan ja kasteli ne kyynelillään.
Jeesuksen seurassa oli jäseniä Kuka kukin on -kerhosta.
Kaikki tiesivät, että nainen on prostituoitu.
Jeesus antoi hänen syntinsä anteeksi.
Kuvittele hänet 7-kymppisenä onnellisesti naimisissa olevana, -
lasten ja lastenlasten ympäröimänä hyväntekijänä.
Ehkä hän teki evankeliumin työtä punaisten lyhtyjen alueella.
Sen takia Jeesus vapautti hänet.
Hän ei yrittänyt kerätä itselleen pisteitä naisen tarinan avulla.
Hän lähetti ihmiset ratkaisukeskeiseen tulevaisuuteen -
kauas vanhoista ongelmista.
Luuk. 4:18:ssa sanotaan Amplified-käännöksen mukaan: -
"Olen tullut lähettämään alaspainetut vapautettuina."
Lähettämään minne? Tulevaisuuteen.
Hän halusi lähettää heidät pois ongelmista ja rappion tilasta, -
jotka olivat hallinneet heidän elämäänsä vuosia.
Ongelmia seurasi monien vuosien ratkaisun kausi, -
kun he muuttuivat ongelmasta ratkaisuksi.
Kuvittele verenvuototautia kärsinyt nainen 7-kymppisenä.
Hän on vapaa sairaudestaan.
Hän yritti 12 vuoden ajan selviytyä ongelmastaan.
Hän oli tavannut lääkäreitä ja etsinyt hoitokeinoa.
Ongelma täytti kaikki keskustelut. Mikään ei auttanut.
Hän yritti etsiä lääkäreitä ja asiantuntijoita, -
mutta mikään ei auttanut.
Ongelma hallitsi hänen elämäänsä 12 vuoden ajan.
Hän kosketti Jeesusta ja parantui.
Hänet lähetettiin elämään ja nauttimaan ilosta ja terveydestä.
Hänestä tuli ongelmanratkaisija.
Hän liittyi luomistyössä saamaamme tehtävään -
estämään jatkuvaa rappiota ja tuomaan järjestystä, -
kauneutta ja iloa ihmisille.
Kuvittele Sakkeusta 7-kymppisenä.
Hän oli yhteisönsä vihatuin henkilö.
Hän kohtasi Jeesuksen ja alkoi elää anteliaasti.
Hän ryhtyi hyväntekijäksi.
Kenties hän oli perustanut nimeään kantavan säätiön.
Hänestä tuli ongelmanratkaisija ja antelias hyväntekijä.
Siksi Jeesus meni hänen taloonsa.
Jeesus ei yrittänyt päästä uutisotsikoihin.
Jeesus tuli antamaan Sakkeukselle tulevaisuuden.
Jumala haluaa meidän ymmärtävän, -
että jos Jumala voi tehdä sen ihmisille ja meille, mekin voimme.
OLEMME SEURAKUNTA
TAVOITTEEMME ON SELVÄ
HALUAMME OTTAA MUKAAN KAIKKI
RAKASTAA KAIKKIA
TOIVOTTAA KAIKKI TERVETULLEEKSI TÄHÄN IHMEELLISEEN PERHEESEEN
IHMISET OVAT JUMALAN PARAS IDEA
HALUAMME TUODA TOIVOA
HALUAMME VÄLITTÄÄ RAUHAA
HALUAMME RAKENTAA YHTEISÖÄ
HALUAMME OSOITTAA RAKKAUTTA
Seurakuntaa ja tiimia rakentamassa - Stronger-konferenssi 2012
Lift-konferenssi nuorisopastoreille ja nuorille johtajille
Olemme sitoutuneet tuomaan konferenssiin nuoria joka vuosi.
Arvostamme sitä, että nuoriin panostetaan.
Konferenssi auttaa saamaan itse- luottamusta ja rakentamaan tiimiä.
Opetus ja ylistys ovat ihania.
Tuntuu, että odotukset voidaan tavoittaa.
Konferenssi haastaa ajattelemaan ja kehittämään tiimiä.
Ilmapiiri on ihana.
LIFT-KONFERENSSI 3.-4.2.2012
Suomennos: Marianne Tenetz